
10                                                                  DR 30.7.2018                                                       

 
Isu tanah terbiar yang melibatkan harta pusaka, ini bidang kuasa Menteri di Jabatan 

Perdana Menteri yang boleh memikirkan sama ada ijtihad baru ataupun pendekatan baru. 
Akan tetapi masa kita kecil-kecil dahulu Tuan Yang di-Pertua, dalam masjid, wakaf. Ada 
pandangan wakaf ini tak boleh usik. Genting itu pun, genting masjid yang kita robohkan itu 
pun ada setengah fatwa kata tak boleh usik, kena simpan.  Buruk dalam tanah pun tak apa.  
Akan tetapi mungkin perkembangan zaman telah berbeza, para-para ulama boleh 
membincangkan bagaimana cara manfaatkan bahan-bahan itu. 

 Demikian juga tanah-tanah terbiar yang menyebabkan pusaka ini, sudah mati dua, 
tiga keturunan. Saya rasa ini satu ijtihad baru, kena difikirkan dan saya rasa kita berkongsi 
pengalaman, kita boleh bina mini estate untuk tanah-tanah terbiar ini. Pengurusan yang boleh 
kita sepadukan dan kita boleh mengurus tanah-tanah ini sebagaimana mana kejayaan RISDA 
yang saya telah pelajari. Mengurus tanah-tanah orang kampung yang kecil-kecil ini dijadikan 
mini estate dan diruskan secara profesional.   

Jadi saya rasa itu langkah yang saya rasa perlu kita perbaiki pada masa akan datang 
tetapi kita tersangkut ataupun kita terhalang dengan isu hukum tentang tanah pusaka itu.  
Kalau ada fatwa baru yang akan dikemukakan oleh majlis para-para ulama kita, itu satu 
inisiatif yang saya rasa kita akan gunakan dengan sebaik mungkin. Terima kasih. 

 

5. Tuan Syed Ibrahim bin Syed Noh [Ledang] minta Menteri Komunikasi dan 
Multimedia menyatakan, adakah Telekom Malaysia (TM) masih mengawal 90 peratus 
daripada infrastruktur High Speed Broadband (HSBB) dan ‘last mile access’ di negara ini dan 
adakah pihak kerajaan bersedia membenarkan lebih banyak pengusaha telco memasuki 
pasaran internet jalur lebar dan mempunyai infrastruktur HSBB serta ‘last mile access’ 
sendiri. 

 Menteri Komunikasi dan Multimedia [Tuan Gobind Singh Deo]: Terima kasih 
Tuan Yang di-Pertua, terima kasih Yang Berhormat Ledang.  Soalan yang diajukan Tuan 
Yang di-Pertua berkaitan dengan rangkaian Telekom Malaysia mengawal 90 peratus 
daripada infrastruktur High Speed Broadband ataupun sebut singkatan HSBB dan ‘last miles 
access’ di negara ini.  Adakah pihak kerajaan bersedia membenarkan lebih banyak telco yang 
juga memasuki pasaran internet jalur lebar dan memenuhi infrastruktur mereka yang 
tersendiri. 

 Tuan Yang di-Pertua, izinkan saya menjawab soalan ini bersekali dengan 
pertanyaan Ahli Yang Berhormat Tuan Willie anak Mongin daripada Puncak Borneo kerana 
kedua-keduanya Tuan Yang di-Pertua menyentuh isu yang sama iaitu berkenaan dengan 
HSBB dan juga ‘last mile access’. 

 Tuan Yang di-Pertua, pihak kerajaan telah menggalakkan persaingan dalam 
penawaran perkhidmatan telekomunikasi bagi internet jalur lebar di Malaysia dengan 
pengenalan akta yang berkaitan iaitu Akta Komunikasi dan Multimedia Tahun 1998. Mana-
mana pihak yang berkelayakan boleh memohon untuk mendapatkan lesen perkhidmatan dan 
kesemua pemegang lesen tertakluk kepada peruntukan dan syarat-syarat pelesenan yang 
terkandung dalam Peraturan-peraturan Komunikasi dan Multimedia (Pelesenan) 2000 di 
bawah Akta Komunikasi dan Multimedia Tahun 1998.   

Sehingga kini Tuan Yang di-Pertua, maklumat yang saya ada sebanyak 220 lesen 
pemberi kemudahan rangkaian individu ataupun dalam bahasa Inggeris, individual Network 
Facilities Provider license (NFP1). Kita ada sebanyak 184 license pemberi perkhidmatan 
rangkaian individu ataupun individual Network Service Provider license (NSP1), ada 
perbezaan di antara NFP1 dan NSP1, satu berkenaan dengan pemberi kemudahan walhal 
lagi satu pemberian perkhidmatan. 

◼1100 

Lesen-lesen ini telah dikeluarkan, termasuk juga kepada Telekom Malaysia. Tuan 
Yang di-Pertua, ini membolehkan pemegang-pemegang lesen tersebut membina kedua-dua 
infrastruktur dan juga menawarkan perkhidmatan jalur lebar di seluruh dunia.  

 

 



Isu tanah terbiar yang melibatkan harta pusaka, ini bidang kuasa Menteri di Jabatan Perdana Menteri yang boleh memikirkan sama ada ijtihad baru ataupun pendekatan baru. Akan tetapi masa kita kecil-kecil dahulu Tuan Yang di-Pertua, dalam masjid, wakaf. Ada pandangan wakaf ini tak boleh usik. Genting itu pun, genting masjid yang kita robohkan itu pun ada setengah fatwa kata tak boleh usik, kena simpan. Buruk dalam tanah pun tak apa. Akan tetapi mungkin perkembangan zaman telah berbeza, para-para ulama boleh membincangkan bagaimana cara manfaatkan bahan-bahan itu. Demikian juga tanah-tanah terbiar yang menyebabkan pusaka ini, sudah mati dua, tiga keturunan. Saya rasa ini satu ijtihad baru, kena difikirkan dan saya rasa kita berkongsi pengalaman, kita boleh bina mini estate untuk tanah-tanah terbiar ini. Pengurusan yang boleh kita sepadukan dan kita boleh mengurus tanah-tanah ini sebagaimana mana kejayaan RISDA yang saya telah pelajari. Mengurus tanah-tanah orang kampung yang kecil-kecil ini dijadikan mini estate dan diruskan secara profesional. Jadi saya rasa itu langkah yang saya rasa perlu kita perbaiki pada masa akan datang tetapi kita tersangkut ataupun kita terhalang dengan isu hukum tentang tanah pusaka itu. Kalau ada fatwa baru yang akan dikemukakan oleh majlis para-para ulama kita, itu satu inisiatif yang saya rasa kita akan gunakan dengan sebaik mungkin. Terima kasih. 5. Tuan Syed Ibrahim bin Syed Noh [Ledang] minta Menteri Komunikasi dan Multimedia menyatakan, adakah Telekom Malaysia (TM) masih mengawal 90 peratus daripada infrastruktur High Speed Broadband (HSBB) dan 'last mile access' di negara ini dan adakah pihak kerajaan bersedia membenarkan lebih banyak pengusaha telco memasuki pasaran internet jalur lebar dan mempunyai infrastruktur HSBB serta 'last mile access' sendiri. Menteri Komunikasi dan Multimedia [Tuan Gobind Singh Deo]: Terima kasih Tuan Yang di-Pertua, terima kasih Yang Berhormat Ledang. Soalan yang diajukan Tuan Yang di-Pertua berkaitan dengan rangkaian Telekom Malaysia mengawal 90 peratus daripada infrastruktur High Speed Broadband ataupun sebut singkatan HSBB dan 'last miles access' di negara ini. Adakah pihak kerajaan bersedia membenarkan lebih banyak telco yang juga memasuki pasaran internet jalur lebar dan memenuhi infrastruktur mereka yang tersendiri. Tuan Yang di-Pertua, izinkan saya menjawab soalan ini bersekali dengan pertanyaan Ahli Yang Berhormat Tuan Willie anak Mongin daripada Puncak Borneo kerana kedua-keduanya Tuan Yang di-Pertua menyentuh isu yang sama iaitu berkenaan dengan HSBB dan juga 'last mile access'. Tuan Yang di-Pertua, pihak kerajaan telah menggalakkan persaingan dalam penawaran perkhidmatan telekomunikasi bagi internet jalur lebar di Malaysia dengan pengenalan akta yang berkaitan iaitu Akta Komunikasi dan Multimedia Tahun 1998. Mana- mana pihak yang berkelayakan boleh memohon untuk mendapatkan lesen perkhidmatan dan kesemua pemegang lesen tertakluk kepada peruntukan dan syarat-syarat pelesenan yang terkandung dalam Peraturan-peraturan Komunikasi dan Multimedia (Pelesenan) 2000 di bawah Akta Komunikasi dan Multimedia Tahun 1998. Sehingga kini Tuan Yang di-Pertua, maklumat yang saya ada sebanyak 220 lesen pemberi kemudahan rangkaian individu ataupun dalam bahasa Inggeris, individual Network Facilities Provider license (NFP1). Kita ada sebanyak 184 license pemberi perkhidmatan rangkaian individu ataupun individual Network Service Provider license (NSP1), ada perbezaan di antara NFP1 dan NSP1, satu berkenaan dengan pemberi kemudahan walhal lagi satu pemberian perkhidmatan. 1100 Lesen-lesen ini telah dikeluarkan, termasuk juga kepada Telekom Malaysia. Tuan Yang di-Pertua, ini membolehkan pemegang-pemegang lesen tersebut membina kedua-dua infrastruktur dan juga menawarkan perkhidmatan jalur lebar di seluruh dunia.